CELEX: 22009D0090
Language: bg
Date: 2009-07-03 00:00:00
Title: Решение на Съвместния комитет на ЕИП № 90/2009 от 3 юли 2009 година за изменение на протокол 30 към Споразумението за ЕИП относно специалните разпоредби за организацията на сътрудничеството в областта на статистиката

22.10.2009   
            
            
               BG
            
            
               Официален вестник на Европейския съюз
            
            
               L 277/43
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 90/2009
   от 3 юли 2009 година
   за изменение на протокол 30 към Споразумението за ЕИП относно специалните разпоредби за организацията на сътрудничеството в областта на статистиката
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Протокол 30 към Споразумението бе изменен с Решение № 75/2008 на Съвместния комитет на ЕИП от 6 юни 2008 г. (1)
               
            
         
               (2)
            
            
               Модернизирането на европейската статистика на предприятията и търговията следва да се основава на Решение № 1297/2008/ЕО на Европейския парламент и на Съвета от 16 декември 2008 г. относно Програма за модернизиране на европейската статистика относно предприятията и търговията (MEETS) (2).
            
         
               (3)
            
            
               Следователно протокол 30 към Споразумението трябва да се измени, за да позволи това разширено сътрудничество да започне от 1 януари 2009 г.,
            
         РЕШИ:
   Член 1
   В протокол 30 към Споразумението се добавя следният член:
   
      „Член 4
      Модернизиране на европейската статистика относно предприятията и търговията (MEETS)
      1.   От 1 януари 2009 г. държавите от ЕАСТ участват в програмите и действията на Общността, посочени в параграф 4.
      2.   Цели 1, 2 и 3 и съответните действия от годишните работни програми, приети от Комисията в съответствие с решението на Европейския парламент и на Съвета, посочено в параграф 4, се считат за имащи значение за статистическото сътрудничество на ЕИП и са отворени за пълно участие на държавите от ЕАСТ.
      3.   От 1 януари 2009 г. държавите от ЕАСТ участват финансово в съответствие с член 82, параграф 1, буква а) от Споразумението и финансовите регламенти към него със сума, представляваща 75 % от сумата, посочена в бюджетни редове 29 02 04 и 29 01 04 04 (Модернизиране на европейската статистика относно предприятията и търговията) в бюджета на Общността.
      4.   Предмет на настоящия член е следният акт на Общността:
      
                  —
               
               
                  
                     32008 D 1297: Решение № 1297/2008/ЕО на Европейския парламент и на Съвета от 16 декември 2008 г. относно Програма за модернизиране на европейската статистика относно предприятията и търговията (MEETS) (ОВ L 340, 19.12.2008 г., стр. 76).“
               
            
   Член 2
   Настоящото решение влиза в сила в деня след последната нотификация до Съвместния комитет на ЕИП съгласно член 103, параграф 1 от Споразумението (3).
   То се прилага от 1 януари 2009 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 3 юли 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 257, 25.9.2008 r., стр. 41.
   
      (2)  ОВ L 340, 19.12.2008 г., стр. 76.
   
      (3)  Не са посочени конституционни изисквания.